કેટલાક લોકો પાસે તો RComનો નંબર વર્ષોથી છે, જે તેમણે બેંક, આધાર સહિત મોટાભાગની જગ્યાએ આપેલો છે. ત્યારે તેઓ બીજી કંપનીનો નંબર લઈ ફરીથી બધી ઝંઝટ કરવાને બદલે રૂપિયા ગયા તો ગયા તેમ માની નંબર પોર્ટેબિલિટી કરાવી લેવા પણ તૈયાર છે. પણ ખાટલે મોટી ખોટ એ છે કે, તેમનું સીમકાર્ડ જ બંધ થઈ ગયું છે, ત્યારે નંબર પોર્ટેબિલિટી કરાવવી કઈ રીતે? કસ્ટમર કેરમાં તો કોઈ સંપર્ક થઈ શકતો નથી. RComની દુકાનોના પાટિયા ઉતરી ગયા છે. વળી, RCom તેની કસ્ટમર કેર સર્વિસ ક્યારની અમદાવાદમાંથી મુંબઈ ખસેડી ચૂકી છે. ત્યારે હાલમાં તો કંપની તરફથી કોઈ સતાવાર માહિતી લોકો સુધી ન પહોંચાડવામાં આવે ત્યાં સુધી તો લોકોએ બંધ નંબર લઈને ફર્યા સિવાય છૂટકો નથી.